เรื่องร้องเรียน: ด้วยดิฉัน อ.ปลาทอง ดร.ศิวนุช สร้อยทอง หัวหน้าคลินิกกฎหมาย มูลนิธิกระจกเงาค่ะ   ได้รับคำร้องขอความช่วยเหลือจาก คุณหนุน หรือ น.ส.จันทพร ราชสีห์ หญิงสัญชาติไทยวัย 30 ปี อาศัยอยู่ที่บ้านเลขที่ 29 ซ.ลาดปลาเค้า 1 แขวงลาดพร้าว เขตลาดพร้าว กทม.  เธอเป็นครอบครัวคนยากไร้ ทำงานเป็นคนงานร้านขนมจีนสาทรเจริญ และต้องเลี้ยงลูกวัยเยาว์ 3 คน  ตอนนี้เธอประสบปัญหาถูกอายัดบัญชีธนาคารกรุงไทยซึ่งรับเงินอุดหนุนเด็กวัยเยาว์ของลูก ๆ ทำให้เงินไม่เพียงพอกับการใช้จ่ายเลี้ยงเด็กๆ  เธอทราบต่อมาว่า เธอถูกอายัดบัญชีเนื่องจากมีหมายเรียกจากสภ.เมืองนครนายก เรียกให้เธอไปชี้แจง คดีฉ้อโกงประชาชน แต่เธอไม่สามารถเดินทางไปได้ เพราะไม่มีค่าเดินทางและไม่มีคนช่วยเลี้ยงลูกทั้งสาม  เมื่อสอบข้อเท็จจริงเบื้องต้น เธอเล่าว่า มีเพื่อนเคยขอใช้บัญชีของเธอในการโอนเงินผ่านแอฟโดยเป็นบัญชีรับเงินและโอนต่อจำนวน 5 500 บาท ซึ่งเธอเล่าว่าทำโดยไม่ทราบว่าเป็นเงินจากใครและเพื่ออะไร ทราบเพียงเพื่อนให้ค่าตอบแทนเธอในการดำเนินการ 200 บาท  เธอมีความรูัเพียงพออ่านออกเขียนได้ แต่ไม่ทราบว่าต้องแก้ปัญหาอย่างไร ดิฉันจึงแนะนำให้เธอไปแจ้งความที่สภ.ใกล้บ้านเพื่อบันทึกเรื่องปัญหาของบัญชีเธอไว้เป็นหลักฐาน  ตอนนี้เธอประสบปัญหาไม่มีเงินเพียงพอเลี้ยงดูลูก ๆ เพราะเงินช่วยเหลือจากรัฐโอนเข้าบัญชีดังกล่าว และการถูกอายัดบัญชีทำให้เธอไม่สามารถถอนเงินจากบัญชีมาใช้จ่ายได้เลย  เราเห็นว่าเรื่องนี้กระทบต่อสิทธิในสวัสดิการของเด็กสามคนซึ่งเป็นบุตรของคุณหนุน จนทำให้ไม่มีเงินเพียงพอสำหรับปัจจัยสี่ จึงจำเป็นต้องหารือทางกทม.เพื่อช่วยเหลือปัญหากระบวนการยุติธรรมของคนยากไร้ และช่วยดูแลปัจจัยสี่ของเด็กทั้งสามคนโดยเร่งด่วน  ติดต่อกลับ อ.ปลาทอง 0852376366 คุณหนุน 0631604678
การดำเนินการของเจ้าหน้าที่: สำนักงานเขตลาดพร้าว โดยฝ่ายพัฒนาชุมชนฯ ได้ลงเยี่ยมเพื่อตรวจสอบข้อเท็จจริงกับนางสาวจันทพร ราชสีห์ เบื้องต้นสำนักงานเขตลาดพร้าวได้ช่วยเหลือตามอำนาจหน้าที่ ด้วยการมอบถุงยังชีพเพื่อบรรเทาปัญหาความเดือดร้อน ในส่วนของเงินช่วยเหลือเด็กแรกเกิด น.ส.จันทพรฯ ได้มาดำเนินการอเปลี่ยนแปลงบัญชีสำหรับรับเงินช่วยเหลือเด็กแรกเกิด และสำนักงานเขตลาดพร้าวได้ดำเนินการส่งคำร้องขอเปลี่ยนแปลงบัญชีไปยังกรมกิจการเด็กและเยาวชน ซึ่งคาดว่าเงินช่วยเหลือเด็กแรกเกิดจะโอนเข้าบัญชีใหม่ ภายในเดือนเมษายน 2566 ในส่วนของบัญชีที่ถูกอายัด น.ส.จันทพรฯ ได้ไปดำเนินการลงบันทึกประจำวันที่สถานีตำรวจ ว่าถูกนำบัญชีไปแอบอ้างในการกระทำความผิดฐานฉ้อโกง ซึ่งจะเดินทางไปพบเจ้าหน้าที่ ณ สภ.เมืองนครนายก เพื่อดำเนินการแก้ข้อกล่าวหาต่อไป
ความเห็นของผู้แจ้ง: ขอบคุณเจ้าหน้าที่เขตลาดพร้าวที่ทำงานเชิงรุกค่ะ ช่วยติดตามเรื่องการปลดล็อคบัญชีธนาคารของคุณแม่หนุนด้วยนะคะ
พื้นที่: แขวงลาดพร้าว เขตลาดพร้าว กรุงเทพมหานคร